ΓΡΑΠΤΗ ΕΡΩΤΗΣΗ P-0096/03

υποβολή: Isidoro Snchez Garca (ELDR) προς την Επιτροπή

(20 Ιανουαρίου 2003)

Θέμα: Προσαρμογή του καθεστώτος ένταξης των Καναρίων Νήσων στην ΕΕ στα θέματα της μετανάστευσης

Κατά την πρόσφατη ιστορία της κοινοτικής Ευρώπης, ένα σημαντικό γεγονόςπήρξε, το 1991, η αλλαγή μοντέλου ευρωπαϊκής ολοκλήρωσης των Καναρίων, περιφέρεια απομακρυσμένη, νησιωτική και εξωτερικό σύνορο της Ευρωπαϊκής Ένωσης, συνεπεία της προσαρμογής που προβλέπεται στο άρθρο 25.4 της Πράξης Προσχώρησης του Βασιλείου της Ισπανίας στις Ευρωπαϊκές Κοινότητες με στόχο την ελαχιστοποίηση των αρνητικών επιπτώσεων, τόσο κοινωνικών και οικονομικών όσο και περιβαλλοντικών, που θα μπορούσαν να προκύψουν από την εν λόγω ολοκλήρωση. Οι τομείς στους οποίους αφορά η εν λόγω προσαρμογή ήσαν ποικίλοι με σημαντικότερο τον γεωργικό για τον οποίο εφαρμόσθηκε πρόγραμμα ειδικών μέτρων (Poseican) που αναθεωρήθηκε προσφάτως, μία δεκαετία αφότου ετέθη σε εφαρμογή.

Ορισμένοι εμπειρογνώμονες θεωρούν ότι δεν αξιοποιήθηκε αυτή η ευκαιρία ώστε να αναπροσαρμοσθεί εξίσου το μοντέλο κοινοτικής ολοκλήρωσης και σε άλλους τομείς, όπως λ.χ. η μετανάστευση, κοινωνικό φαινόμενο που παρουσιάσθηκε στις Νήσους με την ένταξη και έχει λάβει τα τελευταία χρόνια σημαντικές κοινωνικές και οικονομικές διαστάσεις λόγω τηςπέρμετρης αύξησης του πληθυσμού των Καναρίων και των επιπτώσεών της στο Αρχιπέλαγος, περιοχή ευαίσθητη και πολλαπλώς ευάλωτη από περιβαλλοντική άποψη.

Με αφορμή αυτό το φαινόμενο, ξεκίνησε στις Νήσους ευρεία συζήτηση, όχι πάντοτε νηφάλια, με σκοπό τη ρύθμιση τηςπερβολικής αυτής μετανάστευσης μέσω της έγκρισης ορισμένων ειδικών μέτρων που κρίνονται απαραίτητα, ανάλογα και προσωρινά και τα οποία να ερείδονται από νομική άποψη σε πτυχές που ορίζονται στο άρθρο 37.1 του Καθεστώτος Αυτονομίας των Καναρίων, στο άρθρο 138.1 του Ισπανικού Συντάγματος και στις κοινοτικές Συνθήκες, ιδίως στο άρθρο 299, παρ.2, της Συνθήκης ΕΚ που εγκρίθηκε το 1997 στο Άμστερνταμ.

Ενόψει αυτής της κατάστασης και λαμβάνονταςπόψη όσα προβλέπονται στο άρθρο 25.4 της Πράξης Προσχώρησης του Βασιλείου της Ισπανίας στις Ευρωπαϊκές Κοινότητες, ερωτάται η Επιτροπή: Υπάρχει δυνατότητα προσαρμογής του καθεστώτος ένταξης των Καναρίων στην Κοινότητα στα θέματα της μετανάστευσης μέσω ειδικού Πρωτοκόλλου σχετικά με τη διαμονή και την εργασία αλλοδαπών και, σε αυτή την περίπτωση, ποια θα ήταν η ακολουθητέα διαδικασία·

Απάντηση του κυρίου Vitorino εξ ονόματος της Επιτροπής

(14 Φεβρουαρίου 2003)

Η Επιτροπή δεν κρίνει κατάλληλο να προτείνει τροποποίηση των συνθηκών για τη θέσπιση ειδικού καθεστώτος για τις Κανάριες νήσους, που θα περιόριζε το θεμελιώδες δικαίωμα της ελεύθερης κυκλοφορίας των πολιτών της Ένωσης που αναγνωρίζεται από το άρθρο 18 της συνθήκης ΕΚ και περιλαμβάνεται στο άρθρο 45 του χάρτη θεμελιωδών δικαιωμάτων της Ένωσης. Αντίθετα, πρότεινε μια οδηγία που αυτή τη στιγμή είναι στο στάδιο της συζήτησης στο πλαίσιο του Συμβουλίου και του Κοινοβουλίου, που στοχεύει να ενισχύσει την άσκηση του δικαιώματος αυτού στο σύνολο της Ένωσης(1).

Σύμφωνα με το άρθρο 63, παράγραφος 3, της συνθήκης ΕΚ, το Συμβούλιο θεσπίζει μέτρα σχετικά με τη μεταναστευτική πολιτικήπηκόων τρίτων χωρών, στους ακόλουθους τομείς: Προϋποθέσεις εισόδου και διαμονής και προδιαγραφές διαδικασιών σύμφωνα με τις οποίες τα κράτη μέλη χορηγούν θεωρήσεις και άδειες διαμονής μακράς διαρκείας, συμπεριλαμβανομένων εκείνων που αποσκοπούν στην επανένωση οικογενειών, καθώς και παράνομη μετανάστευση και παράνομη διαμονή, συμπεριλαμβανομένου του επαναπατρισμού παρανόμως διαμενόντων.

Το Ευρωπαϊκό Συμβούλιο της Σεβίλλης προσέδωσε μεγάλη προτεραιότητα στην καταπολέμηση της παράνομης μετανάστευσης· από αυτή την άποψη, τα μέτρα που πρέπει να ληφθούν στον τομέα αυτό για να δοθεί συνέχεια στα συμπεράσματα του Ευρωπαϊκού Συμβουλίου της Σεβίλλης, τόσο σε εθνικό όσο και σε κοινοτικό επίπεδο, θα τύγχαναν εφαρμογής στο έδαφος των Καναρίων Νήσων. Ένα ειδικό καθεστώς για την καταπολέμηση της παράνομης μετανάστευσης δεν αποδεικνύεται απαραίτητο, δεδομένου ότι τα μέτρα αυτά στοχεύουν να αντισταθμίσουν το φαινόμενο της παράνομης μετανάστευσης με τον πλέον αποτελεσματικό τρόπο σε όλη την ευρωπαϊκή επικράτεια.

Όσον αφορά τη ρύθμιση της παράνομης μετανάστευσηςπηκόων τρίτων χωρών, η Επιτροπή πρότεινε ένα νομοθετικό μέσο σχετικά με τηνποδοχή και τους όρους διαμονής των προσώπων αυτών. Αυτές οι

προτάσεις οδηγιών δεν αναφέρονται στον αριθμό των προσώπων που γίνονται δεκτά, εφόσον η απόφαση αυτή παραμένει στην αρμοδιότητα του ενδιαφερόμενου κράτους μέλους. Εξάλλου, το Ευρωπαϊκό Συμβούλιο της Σεβίλλης επισήμανε επίσης το γεγονός ότι πρέπει να ληφθείπόψη η ικανότηταποδοχής της Ένωσης και των Κρατών μελών της στο πλαίσιο της εφαρμογής της μεταναστευτικής πολιτικής.

(1) Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στο έδαφος των κρατών μελών, COM(2001)257 τελικό, ΕΕ C 270 της 25.9.2001.